Locomotiva

miniatura|Locomotiva diesel a Tel Aviv
A locomotiva a l'é un veicolo ferroviaio dotòu de motô, deuviòu pe trainä i treni. I tipi ciû comûn son quelli con motô elettrico, diesel e diesel-elettrico; in to passòu l'é stæto molto diffüso a trassion a vapô. Inte questô caxô a trasmiscion do movimento a l'avvegne de solito da-o stantûffo ä reua pe mëzo de testacrôxe e biella. L'é stæto provòu di ätri tipi de apparato motô, comme a tûrbinn-a, con ûnna compagnia ch'a l'ha adottòu questo scistema a l'é stæta a Union Pacific in ti Stati Unïi d'America. Sensa goæi de successo s'è sperimentòu comme propellente, zà da-o secolo XIX, l'äia compressa ascì. Gh'é anche di treni sperimentäli co-a trassion a idrogeno, sorviatûtto in Germania.

Segondo o tipo de servissio che devan compî, se distingue e locomotive da maneuvra, destinæ a percorsci cûrti a bassa veloçitæ, da quelle pe trainä i treni in scë lunghe distanse. Ûn tipo particolare de locomotiva o l'é quello a cremaliera, ch'o se deuvia in scë linie a forte pendensa e o l'é fornïo de ûnna reua dentä ch'a l'ingrann-a in sciä cremaliera mæxima.

 Stöia 
 Italia 
L'é ben conosciûo che a primma ferrovia a inträ in servissio in Italia a l'é stæta a Napoli-Portici, inaugurä a-i 3 d'otôbre do 1839. In sce questa linia faxeiva servissio due locomotive ingleixi che portavan e denominassioin de Vesuvio e Bayard.

Dapeu s'è svilûppòu anche ûnn'indüstria nasionale italiann-a; fra e case costruttrici l'é stæto pioniera l'Ansaldo de San Pê d'Ænn-a. O giorno 2 de mazzo do 1846 o Regno de Sardegna o conçedeiva a Philip Taylor e Federico Prandi ûn mutuo pe realizzä a San Pê d'Ænn-a ûn stabilimento meccanico ch'o poesse, in to gio de duî anni, costruî e riparä locomotive. Inte ûn testo pubblicòu do 1851 o mæximo Taylor o diciarava d'avei costruïo do 1848 ûn prototipo de motrice. 

Co-o dissesto finansiaio da Taylor e Prandi, a ditta a finiva pe esse cedûa a ûn grûppo donde i esponenti ciû famoxi ean o Carlo Bombrini, o Raffaele Rubattino e o Giovanni Ansaldo, comme accomandataio. Ä fin do 1855 a neuva Societæ a consegnava e primme due locomotive, unn-a de quæ a se ciammava Sampierdarena. A ferrovia fra Zena e Tûrin a l'ea inträ in servissio zà da-o dexembre do 1853, deuviando da Bûzalla a Tûrin de locomotive a trei asci CockerillNûmeræ SFAI, oscia Società Ferrovie Alta Italia 369-372 Hanswell (SFAI 801-804) e Stephenson (SFAI 701-702)..

In sciö træto da linia Pontedeximo-Bûzalla, con pendensa do 35 pe mille, queste macchine lasciavan o posto a de ätre locomotive, i famoxi "Mastodonti di Zovi"Immatricolæ co-i nûmeri SFAI 1051-1070.. Se trattava de macchine a quattro asci, destinæ a operä accobbiæ da-a parte do forno, in moddo da poei fä servissio con ûn foghista ünico. Ean costruïe da-a Cockerill, ûnn'impreisa belga.

 Descrission 
 Locomotive elettriche 
E locomotive elettriche, dite locomotoî ascì, son alimentæ da l'esterno pe mëzo d'ûnna linia aerea de contatto. In ræi caxi (soviatûtto pe-o passòu, o ancon òua in ambito indüstriale) l'é stæto deuviòu l'alimentassion interna mediante batterie: ha funsionòu coscì, in Italia, a linia Monsa-Trezzo-Bergamo e, in parte, a Pisa-Pontedera (ma queste linie ean clascificæ comme tranvie); o l'é o scistema çernûo anche pe-o ripristino da ferrovia de Cogne in Valle d'Aosta, sciben che gh'é stæto di problemi co-a seu avertûa.

L'alimentassion con linia de contatto a peu esse a corrente continua o alternä; in Italia e linee FS deuvian corrente continua a 3000 Volt; in to passòu çerte linie ean alimentæ con corrente alternä trifase a 3600 Volt e 16 Hertz. In Ligûria a trifase a l'ha servïo a linia di Zovi da Pontedeximo a Bûzalla. De solito i locomotoî elettrichi han 4 ò 6 asci motoî. Quande o motô de trassion o l'é montòu in sce ûnna carrossa passeggê se parla de elettromotrice; ûn complesso de elettromotrice o se definisce elettrotreno.

 Nòtte 

 Ätri progetti 

 Ligammi de feua 



Categorîa:Trêni